Aug 23,2015
వేడుకగా 'ఇంటెన్సివ్‌ కేర్‌' సదస్సు
నవతెలంగాణ,వాణిజ్య విభాగం: 'మ్యాక్‌ క్యూర్‌ ' ఆసుపత్రి, 'ఇండియన్‌ సొసైటీ ఆఫ్‌ క్రిటికల్‌ కేరే మెడిసిన్‌' (ఐఎస్‌సీసీఎం) హైదరాబాద్‌ విభాగం వారు సంయుక్తంగా రాష్ట్ర రాజధానిలో నిర్వహిస్తున్న 'హైదరాబాద్‌ ఇంటెన్సివ్‌ కేర్‌ సింఫోజియం' వేడుకగా సాగుతోంది. కీలక సమయాల్లో అందించాల్సిన అత్యవసర చికిత్సా విధానలలో వచ్చిన నూతన ఒరవడులను పరిచయం చేస్తూ సాగుతున్న ఆరో వార్షిక సమావేశంలో నిపుణులైన డాక్టరు ఎంతో విలువైన సమాచారాన్ని వైద్యులకు పంచుతున్నారు. బేగంపేటలోని మానసరోవర్‌లో ఆగస్టు 21న ప్రారంభమైన ఈ సదస్సు ఆదివారం(23తో) ముగియనుంది. ఈ కార్యక్రమంలో పాల్గొనేందుకు దేశ వ్యాప్తంగా వైద్య వృత్తికి చెందిన వారు, ఆరోగ్య రంగంలో ఔత్సాహికులు, విద్యార్థులు భారీ సంఖ్యలో పాల్గొంటున్నారు. మరింత మెరుగైన ఐసీయూ చికిత్సా విధానాలను గురించి తెలుసుకునేందుకు మరింత ఉత్తమ చికిత్సా విధానాల గురించి తెలుసుకునేందుకు ఈ వేదిక ద్వారా వీలు పడుతుందని ఐఎస్‌సీసీఎం నాన్‌ ఎగ్జిక్యూటివ్‌ ఛైర్మన్‌ డాక్టర్‌ సామవేదం శ్రీనివాస్‌ అన్నారు. ఛాప్టర్‌ కార్యదర్శి గణ్‌శ్యామ్‌ మాట్లాడుతూ ఇది ఆరోగ్యకరమైన రీతిలో విజ్ఞానాన్ని పంచుకోవడం అన్ని పేర్కొన్నారు. ఈ కార్యక్రమంలో ఐఎస్‌సీసీఎం అధ్యక్షుడు డాక్టర్‌ అతుల్‌ కల్‌కర్ణీ, సంస్థ జాతీయ కార్యవర్గ సభ్యుడు డాక్టర్‌ రాజేష్‌ మిశ్రా తదితరులు ఈ కార్యక్రమంలో పాల్గొన్నారు.
మీ స్నేహితులకు రికమెండ్ చెయ్యండి